 Xiliga gumaystuhu awood ciidan ku muquuniyo dadka uu gumaysto sama doonka hadafkiisu yahay dalkiisa iyo dadkiisa oo xorooba wuxuu guntiga u dhuujistaa sidii uu heeryada la saaray umadiisa uga gadin lahaa isagoo qaadaya talaabo walba oo haboon horseedna u noqon karta xoriyad loo aayo, qofku wuxuu noqon karaa dagaalame marka uu dusha u saarto in uu wiiqo cududa isticmaarka, haduu aqoon diineed leeyahay wuxuu bulshada fari karaa jihaadka Allaah ku waajib yeelay iyo in ay ka dheeraadaan ciqaabta ka dhalanaysa hadii la baal maro ama laga gaabiyo jihaadka, wuxuu dhiibi karaa dhaqaalaha oo lagama maarmaan u ah qolo kasta oo jihaadaysa maxaa yeelay hubka, rasaasta, gaadiidka, shidaalka, cunada ciidanka, iyo wax kasta oo aad u baahato oo laga yaabo qaarkood in aad suuq madow ama koontara baan ku soo iibsato waxaa qasab kugu ah in aad hesho qarashkii aad ku soo gadi lahayd. 